ΓΡΑΠΤΗ ΕΡΩΤΗΣΗ E-2678/00

υποβολή: Mary Banotti (PPE-DE) προς την Επιτροπή

(1 Σεπτεμβρίου 2000)

Θέμα: Καθυστερήσεις στην επεξεργασία αναπτυξιακών προγραμμάτων

Πρόσφατα ενημερώθηκα ότι παρά τη σκληρή εργασία των ατόμων στην ΓΔ Ανάπτυξηπάρχουν σημαντικές καθυστερήσεις στην επεξεργασία προτάσεων για χρηματοδότηση που έχει ήδη εγκριθεί. Οι νέες προτάσεις για το

έτος 2000 δεν έχουν ακόμη διαβιβασθεί και ο προϋπολογισμός της ΓΔ Ανάπτυξη για το 2001 έχει μάλλον περικοπεί παρά αυξηθεί μέσω της συγχώνευσης των θέσεων του προϋπολογισμού B7-6000 και B7-643Α, εντείνοντας ως εκ τούτου αυτά τα προβλήματα.

Με δεδομένη τη δέσμευση της Ευρωπαϊκής Επιτροπής για την παροχή ενός ευρωπαϊκού αναπτυξιακού προγράμματος, τι μέτρα προτίθεται να λάβει η Επιτροπή για να εξασφαλίσει ότι οι φτωχοί του κόσμου δενποφέρουν λόγω έλλειψης προσωπικού για να επεξεργαστεί την αναγκαία εργασία στην ΓΔ Ανάπτυξη; Τι μέτρα μπορεί να λάβει η Επιτροπή για να αντιμετωπίσει την εν λόγω κατάσταση όσο το δυνατόν ταχύτερα;

Απάντηση του κ. Nielson Εξ ονόματος της Επιτροπής

(11 Οκτωβρίου 2000)

Λαμβάνονταςπόψη τους νέους γενικούς όρους σχετικά με τη συγχρηματοδότηση των μη κυβερνητικών οργανισμών (ΜΚΟ), που άρχισαν να ισχύουν στις 7 Ιανουαρίου 2000, και σύμφωνα με τους κανόνες διαφάνειας με στόχο να διευκολυνθεί η πρόσβαση του κοινού στις πληροφορίες, που προβλέπει η συνθήκη του Άμστερνταμ, αφενός και οι σχετικές συστάσεις του Κοινοβουλίου, αφετέρου, η Γενική Διεύθυνση Ανάπτυξης συνέταξε έναν λειτουργικό οδηγό των διαδικασιών, προσβάσιμο στο κοινό, ώστε να επιτρέψει την καλύτερη κατανόηση του συστήματος εξέτασης των αιτήσεων των ΜΚΟ για συγχρηματοδότηση το οποίο εφαρμόζεται για τα έργα και τα προγράμματα πουλοποιούνται στις αναπτυσσόμενες χώρες (κονδύλιο B7-6000 του προϋπολογισμού), τα αποκαλούμενα έργα και προγράμματα ΑΧ και για τα προγράμματα στήριξης της ενίσχυσης των ικανοτήτων, καθώς και για τα έργα και τα προγράμματα αποκεντρωμένης συνεργασίας (κονδύλιο B7-6430 του προϋπολογισμού), τα αποκαλούμενα έργα και προγράμματα ΑΣ.

Αυτή η διαδικασία που προηγείται της έγκρισης των φακέλων ήταν απαραίτητη δεδομένου ότι για λόγους διαφάνειας οι αιτήσεις για συγχρηματοδότηση των ΜΚΟ εξετάζονται πλέον μετά από πρόσκλησηποβολής προτάσεων η οποία για το 2000 δημοσιεύτηκε στην Επίσημη Εφημερίδα(1).

Υπό τις συνθήκες αυτές, η έγκριση των φακέλων σημείωσε κάποια καθυστέρηση, αλλά στο παρόν στάδιο για το οικονομικό έτος 2000, 244 έργα έτυχαν ευνοϊκής γνώμης μιας εσωτερικής επιτροπής επιλογής για διάθεση ποσού περίπου 80 εκατ. ευρώ ενώπολογίζεται ότι μέχρι το τέλος του έτους θα προστεθούν αναλήψειςποχρεώσεων ποσού 200 εκατ. ευρώ, που αντιστοιχεί στις διατιθέμενες πιστώσεις από την αρμόδια για τον προϋπολογισμό αρχή.

Όσον αφορά το έτος 2001, η Επιτροπή πρότεινε τη συγχώνευση των κονδυλίων B7-6000 και B7-6430 του προϋπολογισμού, αφενός, με σκοπό τον εξορθολογισμό του προϋπολογισμού, και, αφετέρου, λόγω της σημασίας που αποδίδεται στην παγιοποίηση της κοινωνίας των πολιτών και στη συμμετοχή των παραγόντων στην κοινοτική πολιτική αναπτυξιακής βοήθειας. Στο πλαίσιο αυτό, πρέπει να δοθεί μεγαλύτερη σημασία στην αποκεντρωμένη συνεργασία βάσει της οποίας οι τοπικοί παράγοντες επιφορτίζονται με την εκπόνηση και τηνλοποίηση προγραμμάτων συνεργασίας, και ο συνδυασμός των κονδυλίων B7-6000 και B7-6430 πιστεύεται ότι θα επιτρέψει την καλύτερη κατανομή και τη βελτιστοποίηση των πόρων ώστε να ευνοηθεί η οικειοποίηση των προγραμμάτων που είναι απαραίτητη για την επίτευξη του στόχου της μείωσης της φτώχειας.

(1) ΕΕ C 177 της 27.6.2000.